Page:Archaeological Journal, Volume 1.djvu/262

244

And the foure gospellores, Syttyng on pyllores; Hend, herkeneth and heres, Gyf hyt be ȝoure wyll. Austyn and Gregory, Jerome and Ambrose, Thus the foure doctores Lystened than tylle. Ther was purtred in ston The fylesoferes everychon, The story of Absolon, That lykyd full ylle; With an orrelegge one hyȝth To rynge the ours at nyȝth. To waken Myldore the bryȝth, With bellus to knylle.

Square wydowes of glas, The rechest that ever was, Tho moyneles was off bras, Made with menne handes; Alle the walles of geete , With gaye gablettes and grete, Kyngges syttyng in their sete Out of sure londes. Grete Charles with the crounne, Syre Godfray the Boyloune, And Arthur the Bretoune, With here bryȝt brondes. The floure was paned overal With a clere crystal, And overe keveryd with a pal. Afflore where she stondes.

Hur bed was of aszure. With tester and celure ,